ועדת הכנסת, כנסת 19, פרוטוקול מספר 122, 2014-10-28 10:00

, התשע"ד-2014,: <דיון בטענות נושא חדש לפי סעיף 85 לתקנון הכנסת>

, התשע"ד-2014,: <

, התשע"ד-2014,: הצעת חוק מס ערך מוסף (תיקון – פטור בעת קניית דירה ראשונה לזוגות צעירים בכל הארץ), התשע"ג-2013 (פ/19/489)>

, התשע"ד-2014,: <

, התשע"ד-2014,: הצעת חוק מס ערך מוסף (תיקון – פטור בעת קניית דירה ראשונה לזוגות צעירים), התשע"ד-2014 (פ/19/2440)>

בועז טופורובסקי: טוב, אני פותח את הישיבה.

בועז טופורובסקי: בהתאם למה שהוחלט אתמול, היום הנושאים על סדר היום וגם דיון בטענות נושא חדש לפי סעיף 85 לתקנות הכנסת, וגם דיון בנושא מיזוג ההצעה עם הצעות החוק הבאות לפי סעיף 84.

בועז טופורובסקי: אנחנו מדברים על הצעות החוק, ארבע הצעות החוק שנוגעות למע"מ אפס; הצעת חוק מס ערך מוסף, פטור בעת קניית דירה ראשונה לזוגות צעירים - - -

<ארבל אסטרחן: אותה אחת של חבר הכנסת ישראל אייכלר - - -

<אתי בן יוסף: חבר הכנסת ישראל אייכלר, אבל לא הצבענו עליה.

בועז טופורובסקי: נכון.

<אתי בן יוסף: היא אחרונה - - -

בועז טופורובסקי: הצעת חוק מס ערך מוסף (תיקון – פטור בעת קניית דירה ראשונה לזוגות צעירים); הצעת חוק מס ערך מוסף (תיקון – פטור בעת קניית דירה ראשונה לזוגות צעירים).

בועז טופורובסקי: וחבר הכנסת ישראל אייכלר, יש עם זה, הבנתי שהודיע על זה.

בועז טופורובסקי: הצבעות זה חלק מהדיון בעצם.

בועז טופורובסקי: הדיון מחולק לשני הנושאים: גם לנושא המיזוגים, גם לטענות הנושא החדש.

בועז טופורובסקי: ומה שהוחלט, שלכל חבר כנסת שמעוניין להביע דעתו בשני הנושאים, יינתנו עשר דקות שלמות להביע את דעתכם על כל הנושאים החדשים.

בועז טופורובסקי: אני מזכיר לכם שיושב ראש ועדת הכספים הסיר את טענת הנושא החדש מסעיף ה' שנוגע לקבוצות הרכישה, ולכן זה ירד מסדר היום של הוועדה הזו.

בועז טופורובסקי: אני מניח שחבר הכנסת עיסאווי פריג', יש - - -

עיסאווי פריג': תראה, אדוני היושב ראש, חברים, תקשיבו: עצם העובדה שאנחנו מקיימים דיון ללא הצבעות זה מרוקן את כל הדיון מתוכן.

בועז טופורובסקי: למה?

עיסאווי פריג': זה הופך את כל הדיון לפרסה אחת גדולה.

עיסאווי פריג': אני אגיד לך למה: אתמול התכנסנו ונקבע שאנחנו ממשיכים את הדיון היום בדיון החדש, והדיון, זה טבעי – יש דיון ויש הצבעות.

עיסאווי פריג': אתה לא יכול לקחת חלק מהדיון ולעשות ממנו הצבעות.

עיסאווי פריג': זה פוליטיקה, ואני מוחה וחושב שאנחנו לוקחים את הנושא הכול כך חשוב למקומות חשוכים.

עיסאווי פריג': כל התרגילים הפוליטיים מאחורי כל הפיצול בין הדיון לבין ההצבעות – שתהיה ילד טוב, תתנהג טוב, ואז אני אעביר את זה להצבעה.

עיסאווי פריג': זו תעודת עניות לנו כמחוקקים.

עיסאווי פריג': השיטה הזו בעיניי שיטה פסולה.

עיסאווי פריג': עכשיו למהות הדיון: אתמול התחלנו לדבר על סוגיית הסעיף החדש, ואתה בעצמך אמרת שיושב ראש ועדת הכספים הסיר את סעיף ה' – קבוצות רכישה.

עיסאווי פריג': אני שואל אותך, גברתי היועצת המשפטית: יושב ראש ועדת הכספים החליט שקבוצת רכישה בסעיף ה' זה נושא חדש.

עיסאווי פריג': עכשיו הוא מושך את זה.

עיסאווי פריג': כשאני בא ומברר: תסבירו לי מה זה, מה זה נושא חדש?

עיסאווי פריג': למחלקה המשפטית – אתה לא יכול לדון בזה, זו סוגיה שלנו ואנחנו נחליט על פי כל סעיף וסעיף.

עיסאווי פריג': ריבונו של עולם, מה זה נושא חדש?

עיסאווי פריג': מה זה נושא חדש?

עיסאווי פריג': אני שמעתי אתמול, ידידנו, לא השתכנעתי.

עיסאווי פריג': ברגע שאני, אתם כמחלקה משפטית צריכים להיות חסם בפנינו להבעת דעה או להגדרות או להתקדמות בחוק מסוים – אוי ואבוי לי.

עיסאווי פריג': זה מה שאני, זאת התחושה שלי.

עיסאווי פריג': משהו מוגדר נושא חדש, אתמול, יום למחרת הופך להיות לא נושא חדש.

עיסאווי פריג': למה?

עיסאווי פריג': כי הנסיבות צריכות ככה.

עיסאווי פריג': והדברים לא מסתדרים הרבה.

עיסאווי פריג': לא מסתדרים.

עיסאווי פריג': והעובדה לכך היא סעיף ה', שיושב ראש ועדת הכספים משך את זה.

בועז טופורובסקי: אבל הוא זה שהגיש את זה.

עיסאווי פריג': למה לא ידע מקודם שזה לא נושא חדש?

עיסאווי פריג': למה לקראת הסוף: אוקיי, אני מושך כי זה לא נושא חדש?

עיסאווי פריג': מה הוא מחליט לפי מצב רוחו שזה נושא חדש או לא נושא חדש?

בועז טופורובסקי: כן.

בועז טופורובסקי: כמו שמישהו מגיש הסתייגות ומחליט להסיר את ההסתייגות.

עיסאווי פריג': אתה אומר כן, אתה אומר כן.

עיסאווי פריג': אני עוסק בחקיקה ואנחנו עוסקים - - -, ואתה אומר לי: כן, לפי מצב רוחו?

בועז טופורובסקי: הוא הגיש, הוא טען, הוא היחיד שטען שזה נושא חדש.

עיסאווי פריג': אז יפה.

עיסאווי פריג': בעצם העובדה שאתה - - -

בועז טופורובסקי: עזוב, הוא יכול לחזור בו.

בועז טופורובסקי: לא כולם מושלמים.

עיסאווי פריג': אנחנו לא מושלמים?

עיסאווי פריג': כן, בהרבה דברים אנחנו לא מושלמים, רק כשאנחנו מתייחסים בחקיקה פוליטית.

בועז טופורובסקי: יש חקיקה שהיא לא פוליטית?

עיסאווי פריג': דבריי אני רוצה שיירשמו בפרוטוקול, שעצם הפרסה הזו שאתם עשיתם; אתמול התכנסנו והדברים היו אמורים להימשך היום ואתם פיצלתם את הדיון מההצבעה לדילים פוליטיים, ללחצים פוליטיים שיהיו בקואליציה, וכל זה מושלך על התקדמות חוק שעולה שלושה מיליארד שקל.

עיסאווי פריג': זה ביזיון.

עיסאווי פריג': בשביל זה יש לי משהו להגיד.

בועז טופורובסקי: חבר הכנסת עיסאווי פריג', אני דווקא חושב שזה מראה על רצינות, עצם העבודה שהקדשנו יום שלם; שאמרנו, עד המליאה מבחינתנו, אפשר לעשות דיון על כל השאלות וכל הסוגיות שיש לגבי הנושאים החדשים והמיזוגים.

בועז טופורובסקי: זה מראה על רצינות.

עיסאווי פריג': אני חושב שהכוונות סותרות את המעשים שאנחנו רואים.

עיסאווי פריג': הכוונות הן אחרות.

עיסאווי פריג': הרצינות אולי נמצאת בתת המודע, שקשה להוציא אותה לפועל.

עיסאווי פריג': זה צחוק מהעבודה.

עיסאווי פריג': אני מסכם את הדברים במילים האלה.

עיסאווי פריג': תודה לך.

עיסאווי פריג': הצבעה – נבוא להצבעה.

עיסאווי פריג': עד ההצבעה אני מאוד מקווה שלא יהיו משברים פוליטיים, ואז לא תהיה הצבעה ויהיה דיון נוסף.

בועז טופורובסקי: לא, זה - - -

עיסאווי פריג': אתם צריכים להיות ילדים טובים - - -

בועז טופורובסקי: אנחנו רוצים שמע"מ אפס יעבור כמה שיותר מהר.

עיסאווי פריג': אתם צריכים להיות ילדים טובים עד סוף נובמבר.

בועז טופורובסקי: אני אהיה ילד טוב רק אם אתה תהיה ילד טוב.

עיסאווי פריג': לא, לא, לא, לא – עד סוף נובמבר.

עיסאווי פריג': שעל פי השמועות זה אמור להיות עד סוף נובמבר.

עיסאווי פריג': אז תהיו ילדים טובים.

בועז טופורובסקי: מקווה שלפני.

עיסאווי פריג': אל תקווה, ואם בכלל יהיה.

עיסאווי פריג': תודה, אדוני.

בועז טופורובסקי: תודה רבה לך, חבר הכנסת עיסאווי פריג'.

בועז טופורובסקי: אני רואה שאין עוד חברי כנסת שבאו להביע את עמדתם.

<אתי בן יוסף: נציג ממשרד האוצר?

בועז טופורובסקי: מישהו שעוד רוצה להגיד משהו לגבי הסעיפים האלה?

עיסאווי פריג': - - - להגיד משהו על המסחרה, בחייאת דינק.

בועז טופורובסקי: למה מסחרה?

עיסאווי פריג': מסחרה, עזוב.

עיסאווי פריג': אני לא ידעתי שאין הצבעות, אחרת גם אני לא הייתי מופיע.

עיסאווי פריג': אבל ראיתי שידידי נמצא כאן – ישבתי.

עיסאווי פריג': אבל זה דיון ריק מתוכן.

בועז טופורובסקי: הוא לא ריק מתוכן.

עיסאווי פריג': ריק מתוכן.

בועז טופורובסקי: התוכן נוצק על ידי חברי הכנסת מהוועדה ומאנשים שבאים לוועדה.

עיסאווי פריג': זה ריק מתוכן.

עיסאווי פריג': חוק כל כך חשוב, עם השלכות מרחיקות לכת, עם עלות תקציבית משמעותית, מקיימים אותו בצורה - - -

בועז טופורובסקי: אני חושב שאתה צריך לבוא בטענות לכל אלה שהעלו טענות נושא חדש, ושיש להם טענות כנגד או בעד המיזוג ולא באו להשמיע את טענותיהם כאן, בוועדת הכנסת.

בועז טופורובסקי: הם ביקשו שיהיה את הדיון בוועדת הכנסת והם לא באו.

עיסאווי פריג': אבל אתם משנים את כללי המשחק - -

בועז טופורובסקי: איך אנחנו משנים?

עיסאווי פריג': - - וכללי כינוס הוועדה תוך כדי.

בועז טופורובסקי: ההיפך, אנחנו הופכים את כללי המשחק ליותר - - -

עיסאווי פריג': בחייאת.

עיסאווי פריג': אתמול התכנסנו.

עיסאווי פריג': למה הדיון לא נמשך אתמול?

בועז טופורובסקי: אני לא יודע.

בועז טופורובסקי: אני לא - - -

עיסאווי פריג': אני צריך להיות בשביל שיקולים פרלמנטריים וועדת חוקה, חוק ומשפט ואחרים?

עיסאווי פריג': יש דיון אתמול, היה צריך להימשך.

בועז טופורובסקי: היה שם, היה סיפור עם חוק הגיור.

בועז טופורובסקי: אתה בעד או נגד?

עיסאווי פריג': יהיה בסדר.

בועז טופורובסקי: אנחנו נשאיר את הוועדה הזאת בינתיים, את הדיון פתוח עד 10:30, נראה אם יגיעו חברי כנסת נוספים להשמיע את דעותיהם.

בועז טופורובסקי: אני מקווה שיגיעו.

בועז טופורובסקי: כי אנחנו כאן כולנו התכנסנו בשביל המשימה הזו.

בועז טופורובסקי: אם אני אראה שלא יגיעו נסגור את הישיבה.

בועז טופורובסקי: אבל כרגע, עד 10:30 הישיבה פתוחה למי שרוצה - - -

עיסאווי פריג': תראה, אמרנו פוליטיקה חדשה?

עיסאווי פריג': בוועדת הכספים, יושב ראש ועדת הכספים, גם יש מקרים שהצביע לבד והעביר.

בועז טופורובסקי: תשמע, אני הייתי שמח להצביע עכשיו, תאמין לי.

עיסאווי פריג': אתה יכול לעשות את זה, מה.

בועז טופורובסקי: תאמין לי, אני הייתי שמח להצביע עכשיו.

בועז טופורובסקי: עם 10 חברי כנסת, בלי עשרה חברי כנסת, הייתי שמח להצביע עכשיו, אחרי שהדיון יסתיים.

עיסאווי פריג': נכון.

עיסאווי פריג': הכול, נכון.

עיסאווי פריג': הכנסת ה-19 תיכנס בספר הגינס הישראלי.

בועז טופורובסקי: בחקיקה שעזרה לחברה הישראלית לכל גווניה.

עיסאווי פריג': לכל גווניה?

בועז טופורובסקי: לכל גווניה.

עיסאווי פריג': אבל אתם הובלתם בזה.

עיסאווי פריג': להתראות, אני מאחר - - -

בועז טופורובסקי: ההנמקות הן על הכול: גם על הנושאים החדשים וגם על המיזוגים.

משה גפני: בסדר.

משה גפני: אני לא חושב, אני לא שאלתו אותו, האמת, כי אני לא הספקתי – אני הייתי צריך להתראיין בגלי צה"ל על הגיור.

משה גפני: אבל אני חושב שחבר הכנסת אורי מקלב לא ירצה שהשם שלו יהיה במיזוג.

בועז טופורובסקי: אוקיי.

משה גפני: אתמול היה פה חבר הכנסת ישראל אייכלר - - -

<ארבל אסטרחן: אבל זו הצעה שחברים נוספים חתומים עליה.

משה גפני: כן.

משה גפני: אני לא חושב שחבר הכנסת אורי מקלב – אני לא שאלתי את - - -

<ארבל אסטרחן: הוא לא יכול להישאר לבד.

<ארבל אסטרחן: בשונה מההצעה של חבר הכנסת ישראל אייכלר שהוא החתום היחיד, זו הצעה שחתומים עליה חברים נוספים.

משה גפני: לא, אבל אני לא חושב – בסדר.

משה גפני: אבל אני לא חושב, אני לא שאלתי אותו.

משה גפני: אני מעריך שהוא לא יסכים שהשם שלו יהיה.

משה גפני: אם ממזגים את זה אז יש ככה: - -

<ארבל אסטרחן: אם ממזגים אז זה - - -

משה גפני: - - אז יש הצעה ממשלתית שבתוכה מצטרפים עכשיו שלושה חוקים נוספים, בגלל שחוק אחד ירד, שהוא חוק של חבר הכנסת ישראל אייכלר לבד.

משה גפני: אני לא חושב - - -

בועז טופורובסקי: - - - יורד גם?

משה גפני: כן.

<ארבל אסטרחן: - - -

בועז טופורובסקי: אוקיי.

משה גפני: עם כל ההצבעות בוועדת הכנסת תהיה גם הצבעה על הבקשה של חבר הכנסת ישראל אייכלר שלא למזג את החוק.

בועז טופורובסקי: הבנתי.

בועז טופורובסקי: אוקיי.

משה גפני: זה מה שדובר אתמול וחבר הכנסת יריב לוין אמר שהוא לא מתנגד - -

<ארבל אסטרחן: נכון.

<ארבל אסטרחן: זה - - -

משה גפני: - - לבקשתו שלא למזג, וזה יישאר בוועדת הכספים, ומתי שיביאו יביאו.

<ארבל אסטרחן: נכון.

בועז טופורובסקי: אוקיי.

משה גפני: לכן אני ביקשתי את הצעות החוק האחרות - - -

<ארבל אסטרחן: לראות מי עוד חתום.

משה גפני: כן, לראות מי עוד חתום.

משה גפני: אני מעריך שגם חבר הכנסת אורי מקלב וגם חבר הכנסת יצחק וקנין - - -

<ארבל אסטרחן: - - -

בועז טופורובסקי: וגם חברת הכנסת סתיו שפיר וחבר הכנסת איציק שמולי.

משה גפני: לא, אני לא יודע.

בועז טופורובסקי: וחבר הכנסת עמר בר לב.

<ארבל אסטרחן: לא, לא בטוח.

<אתי בן יוסף: זו אותה הצעה.

<אתי בן יוסף: לא, באותה - - -

<ארבל אסטרחן: כן, היא אומרת - - -

בועז טופורובסקי: לא, הוא מעריך - - -

משה גפני: יכול להיות שהם לא ירצו.

בועז טופורובסקי: הרבה אנשים מהאופוזיציה.

משה גפני: אתה יודע מה, אתה צודק – יכול להיות שהם לא ירצו.

בועז טופורובסקי: יכול להיות.

<ארבל אסטרחן: או שיתנגדו כאן - - -

משה גפני: אני לא חתום על אף אחת מהצעות החוק האלה מכיוון שאני מתנגד לחוק הזה, בלי קשר לבעיות החוקתיות שמצטרפות להחלטת הממשלה.

משה גפני: אני חושב שהחוק הזה הוא רע.

משה גפני: אני חושב מקצועית.

משה גפני: אני לא חתום על שום הצעת חוק כזאת, אני לא ביקשתי דבר כזה, אני מתנגד לזה.

משה גפני: אבל יש לי חברים שהם חושבים שבעיקרון זה כן יכול להיות טוב.

משה גפני: הוא גם נימק אתמול, חבר הכנסת ישראל אייכלר נימק אתמול.

משה גפני: אבל אם זה ימוזג עם ההצעה הממשלתית שיש בה אפליה אני לא חושב שהם ירצו.

משה גפני: אני גם לא חושב היום שחברת הכנסת סתיו שפיר תרצה.

משה גפני: היא נואמת הרבה נאומים נגד החוק הזה.

בועז טופורובסקי: נכון.

<ארבל אסטרחן: אני בספק אם חברי הכנסת לא מודעים לכך שההצעה שהם הגישו - - -

משה גפני: להערכתי הם לא מודעים.

משה גפני: להערכתי.

משה גפני: אם הם מודעים ואין להם בעיה אז גם לי אין בעיה.

בועז טופורובסקי: אני באופן אישי בוועדת הכספים הזכרתי לכמה אנשים שהם חתומים על החוק.

משה גפני: כן, אני הקשבתי לזה וחייכתי.

<ארבל אסטרחן: או שיתנגדו כאן למיזוג, שיבקשו שההצעה הזאת לא תמוזג או - - -

משה גפני: לא, אבל חברת הכנסת מירי רגב כנראה רוצה שכן, - -

<ארבל אסטרחן: אבל חברת הכנסת מירי רגב רוצה - - -

משה גפני: - - וחבר הכנסת מאיר שטרית ודאי רוצה.

<ארבל אסטרחן: אוקיי, אז הם צריכים לחזור בהם מההצעה.

<ארבל אסטרחן: ואז בשונה מהצעתו של חבר הכנסת ישראל אייכלר ההצעה שלהם לא תישאר בוועדת הכספים אלא תמוזג בלי שמם.

<ארבל אסטרחן: יש להם אפשרות שהשם שלהם לא יופיע, רק הם פשוט חוזרים בהם.

משה גפני: אין דרך שהם – אין דבר.

משה גפני: נכון.

<ארבל אסטרחן: לא.

<ארבל אסטרחן: הדבר היחיד שחבר כנסת, בשונה מהממשלה שהיא יכולה לחזור בה מהצעת חוק בכל עת, גם כשהיא כבר שנייה לפני הקריאה השלישית במליאה, חבר כנסת יכול לחזור בו רק עד שהוועדה מאשרת את הצעת החוק לקריאה שנייה ושלישית.

<ארבל אסטרחן: עד אז זה השלב - - -

בועז טופורובסקי: למדתי משהו חדש.

בועז טופורובסקי: זאת אומרת, אני יכול לחזור בי כל פעם מהצעת חוק עד לפני הקריאה, או בעצם האישור בוועדה.

<ארבל אסטרחן: עד שהוועדה - - -

משה גפני: נכון.

משה גפני: למה לא? זה לא - - -

בועז טופורובסקי: לא, אוקיי.

משה גפני: יתקיימו דיונים בוועדה.

משה גפני: מהאנשים שבאו לדיונים הללו יתברר שיש שם דברים שאני לא מעוניין בהם - -

בועז טופורובסקי: אוקיי.

משה גפני: - - ואני יכול להוציא את השם שלי.

משה גפני: אבל אחרי שהוועדה מאשרת אין אפשרות.

משה גפני: תראי, אני אדבר עם חבר הכנסת אורי מקלב ועם חבר הכנסת יצחק וקנין.

משה גפני: אני אגיד להם שהשם שלהם מופיע פה וועדת הכנסת עומדת בפני מיזוג.

משה גפני: חבר הכנסת ישראל אייכלר לא ממוזג בגלל שהצעת החוק נפרדת.

משה גפני: ואם הם רוצים, שיוציאו את השם שלהם; ואם הם לא רוצים, שיישאר.

משה גפני: בגלל שהוועדה תאשר את המיזוג.

משה גפני: אין סיבה שלא.

משה גפני: טוב, אז מה, נגיד שאני נימקתי את הכול ונצביע בעוד שבוע.

משה גפני: מה, מה נעשה?

בועז טופורובסקי: אני לא יודע מתי ההצבעה.

בועז טופורובסקי: אני - - - שזה יהיה היום.

משה גפני: כי אין לי את הדף שלי עכשיו.

משה גפני: הוא לא - - - איפה הרשימה של הנושאים החדשים?

<אתי בן יוסף: לידך.

בועז טופורובסקי: היו לך הרבה כאלה דיונים?

<ארבל אסטרחן: לא, זהו, אני בדיוק אומרת - - -

משה גפני: שמה?

בועז טופורובסקי: אני לוקח, אני לא יודע אם זה קרדיט או לא קרדיט, אבל לוקח את זה אליי: תראי, יחסית הדיונים הם רגועים - - -

משה גפני: שמה?

משה גפני: שמה?

משה גפני: לא, לא שמעתי.

<אתי בן יוסף: - - - לדוברים הבאים.

<ארבל אסטרחן: - - -

בועז טופורובסקי: היינו מוכנים לדיון ארוך, מה שנקרא.

בועז טופורובסקי: כנראה בגלל זה, בין השאר, חבר הכנסת יריב לוין ביקש ממני להחליף אותו, אבל מסתבר שזה לא כזה - - -

משה גפני: בואו, תראו, סתם אנחנו עושים עכשיו את ההצגה שהיא מיותרת לגמרי.

משה גפני: אנחנו טוענים נושא חדש.

משה גפני: לא על הכול.

משה גפני: יש פה דברים שאנחנו לא טוענים לנושא חדש.

בועז טופורובסקי: סעיף (ה), אני מזכיר לך שיושב ראש ועדת הכספים טען שהוא נושא חדש והוא חזר בו מטענתו.

משה גפני: כן.

משה גפני: זאת אומרת, זה הולך לדיון בוועדה.

משה גפני: הוא הולך נגד משרד האוצר בעניין הזה.

משה גפני: ואז אתה ביררת האם גם אתה טענת נושא חדש - - -

בועז טופורובסקי: ומסתבר שלא.

משה גפני: כן.

משה גפני: אתה לא טענת נושא חדש ואף אחד מאיתנו לא טען נושא חדש.

משה גפני: הוא טען לנושא חדש על כמה דברים שלפי דעתי הוא לא צריך לטעון אותם.

משה גפני: על קבוצות רכישה יש לו עניין.

משה גפני: זאת אומרת, הוא הולך למאבק מול משרד האוצר, עד כמה שאפשר להגיד על חבר הכנסת ניסן סלומינסקי שהוא הולך למאבק נגד משרד האוצר.

משה גפני: על כל פנים, הוא עושה קולות של מאבק.

משה גפני: ואני בעד.

משה גפני: גם לא משנה.

משה גפני: זה גם לא תלוי בנו.

משה גפני: בגלל שברגע שהוא הסיר את הבקשה והוא היחיד של נושא חדש אז זה כבר נושא חדש.

בועז טופורובסקי: נכון.

משה גפני: זה ידון בוועדת.

משה גפני: אגב, אני אצטרך גם את חוות הדעת:

משה גפני: גם של היועץ המשפטי של ועדת הכספים וגם את חוות הדעת שלך – האם אנחנו יכולים להגיש הסתייגויות, כן או לא, על נושאים שחוזרים לוועדה - - -

<ארבל אסטרחן: ברור שאי - - -

משה גפני: מה?

<ארבל אסטרחן: ברור שאי אפשר יהיה להגיש הסתייגויות - - -

<אייל לב ארי: דיברנו בדיון בוועדת הכספים - - -

<ארבל אסטרחן: כי גמרו כבר להגיש את ההסתייגויות?

<אייל לב ארי: בדיוק.

משה גפני: לא, לא, לא.

<ארבל אסטרחן: בסדר.

<ארבל אסטרחן: זה אני לא - - -

משה גפני: לא, לא, אני אמרתי אתמול לחבר הכנסת יריב לוין, אני לא מקבל את מה שהוא אמר, אנחנו כנראה ניתן, על אף שזה לא יהיה - - - כל כך חשוב מבחינתנו, יש לנו מספיק הסתייגויות למליאה כדי לדון על החוק הזה עד אחרי חנוכה, אבל באופן עקרוני - - -

<ארבל אסטרחן: לא, יכול להיות שהדיון שם נגמר ואמרו שרק בסוף יעברו לוועדת - - -.

<ארבל אסטרחן: זה אפשרי.

<אייל לב ארי: עשינו הבחנה.

משה גפני: רגע, לפני שאתה מסביר את זה.

משה גפני: אנחנו טענו בוועדה ואנחנו נטען את זה גם כאן.

משה גפני: טענו נושא חדש – לא היה דיון בכלל.

<ארבל אסטרחן: יכול להתקיים דיון.

משה גפני: לא היה דיון בוועדה.

משה גפני: מה שטענו נושא חדש הלך לוועדת הכנסת.

משה גפני: לא היה דיון.

משה גפני: זו סדרה ארוכה של נושאים חדשים שהגיעו לכאן.

משה גפני: ברגע שלא היה דיון לא הגשנו הסתייגות.

משה גפני: אנחנו לא הגשנו.

משה גפני: טוען היועץ המשפטי של ועדת הכספים:

משה גפני: אנחנו ביקשנו שתגישו עד תאריך מסוים את כל ההסתייגויות שיש לכם.

משה גפני: אנחנו, על הנושאים החדשים, לא הגשנו הסתייגויות בגלל שאנחנו טוענים שזה נושא חדש וזה לא ידון בוועדת הכספים.

<אייל לב ארי: עשינו הבחנה - - -

<ארבל אסטרחן: זה לא משנה שאתם טוענים - - -

משה גפני: טענו את זה - -

<ארבל אסטרחן: לא, אבל זה לא - - -

משה גפני: - - אבל לא הגשנו, את יכולה לראות בהסתייגויות.

<ארבל אסטרחן: יכולתם להגיש.

משה גפני: אבל אם אנחנו טוענים נושא חדש מה אנחנו מגישים הסתייגות.

משה גפני: לא היה דיון אז.

משה גפני: יש שאלה משפטית מאוד, במקרה הזה הוא לא נורא, אבל הוא נושא כבד משקל: על מה אני מגיש הסתייגויות.

משה גפני: אני חבר בוועדה, אני מגיש הסתייגות.

משה גפני: יש דיון ובדיון עומדים להחליט שמאשרים את סעיף 1 לחוק, ואז אני אומר:

משה גפני: אני מגיש - - -

<קריאות: - - -

משה גפני: בקיצור, אנחנו לא הגשנו הסתייגויות, והסתייגויות, יכולים להגיד לנו מה שרוצים.

משה גפני: אפשר להגיד עד תאריך מסוים, הכול בסדר.

משה גפני: עד תאריך מסוים זה להגיש הסתייגות על מה שנדון.

משה גפני: אם אנחנו טוענים נושא חדש ואין דיון בכלל, אנחנו לא יודעים על מה להגיש.

משה גפני: יכול להיות שבמהלך הדיון משנים דברים; יכול להיות שבמהלך הדיון משנים את הסעיף, משנים מילים, משנים מהויות.

משה גפני: ברגע שלא היה דיון בכלל אנחנו לא הגשנו.

משה גפני: את יכולה לראות בלוח ההסתייגויות – כל הנושאים החדשים אין הסתייגות.

בועז טופורובסקי: כן, אבל אם זכרוני לא מטעה אותי, נאמר לכם שהתאריך הקובע הוא תאריך קובע גם - -

משה גפני: לא.

בועז טופורובסקי: - - לנושאים שאתם טוענים שהם נושאים חדשים.

משה גפני: לא, אנחנו לא הסכמנו לזה.

בועז טופורובסקי: אז זה שלא הסכמתם זה לא אומר - - -

משה גפני: זה נאמר?

משה גפני: אז מה אם נאמר?

בועז טופורובסקי: זה שלא הסכמתם - -

משה גפני: אז מה אם נאמר?

בועז טופורובסקי: - - זה לא אומר שהוועדה לא החליטה ככה.

משה גפני: אני לא יודע אם נאמר.

משה גפני: אבל אם נאמר, ואני מקבל את מה שאתה אומר, אז נאמר.

משה גפני: אז מה?

<ארבל אסטרחן: אולי תתנו ליועץ המשפטי אייל לב ארי להקריא את מה שהיה שם, כי אני גם לא יודעת מה בדיוק נעשה שם.

<אייל לב ארי: הנוסח גם שצורף לוועדת הכנסת במסגרת הנושאים החדשים הוא הנוסח שבעיקרו הונח בפני ועדת הכספים ערב תחילת הדיונים בהצעת החוק הממשלתית.

<אייל לב ארי: היכן שהיה שינוי מהנוסח בכחול ניתן היה לראות את זה ב"עקוב אחר שינויים".

<אייל לב ארי: ועל סמך הנוסח הזה הוגשו הסתייגויות, כפי שביקשנו, עד תאריך מסוים אלינו.

<אייל לב ארי: תוך כדי הדיון נטענו טענות נושא חדש לגבי שינויים - - -

משה גפני: אנחנו תכננו את הנושא החדש מההתחלה.

<אייל לב ארי: בסדר.

<אייל לב ארי: אבל גם - - -

משה גפני: ברגע שהונח הנוסח החדש, שהוא שונה מהכחול, אנחנו תכננו, אפילו דיברנו על זה שאנחנו נטען נושא חדש.

<אייל לב ארי: בסדר.

<אייל לב ארי: אבל גם לגבי הנושאים האלה שנטען לגביהם בהמשך הדיון נושא חדש הם נושאים, הוגשו הסתייגויות.

משה גפני: שלנו?

<אייל לב ארי: למיטב זכרוני, כן.

משה גפני: לא - - -

<אייל לב ארי: - - - למיטב זכרוני - - -

משה גפני: אני לא הגשתי הסתייגויות על זה.

<אייל לב ארי: טוב.

<אייל לב ארי: אני אומר - - -

משה גפני: נניח שאני צודק.

משה גפני: אם אני לא צודק – לא, זה משנה מהותית את העניין.

משה גפני: אם הגשנו – בסדר, אז הגשנו.

משה גפני: אם לא הגשנו, המשמעות שלהן, והגשנו הסתייגויות על הכול, אם לא הגשנו על הנושאים החדשים אז הפירוש שהודענו שזה נושא חדש.

משה גפני: ברגע שיחליטו אם זה כן חוזר לדיון או לא חוזר לדיון נגיש.

משה גפני: אם לא הגשנו אפילו אחד.

משה גפני: הגשנו מאות-מאות-מאות של הסתייגויות שהעוזר שלי לבד הגיש.

<אייל לב ארי: בסדר.

<אייל לב ארי: שוב, אני אומר ממיטב זכרוני, כן הוגשו.

<אייל לב ארי: זה לגבי הנוסח שהובא בפני חברי הוועדה - - - וניתנה האפשרות בעצם לחברי הכנסת להגיש את ההסתייגויות.

<אייל לב ארי: אמרנו - - -

משה גפני: זאת אומרת שאני מודה שוועדת הכנסת תחליט שזה לא נושא חדש.

משה גפני: לא רציתי להודות בזה.

משה גפני: אני עדיין משוכנע שוועדת, אני לא יודע אם אני משוכנע אבל יש צד שוועדת הכנסת תחליט שזה - - - נושא חדש.

<אייל לב ארי: כן הבהרנו שאם יהיו שינויים נוספים בנוסח הצעת החוק שלא הופיעו בפני חברי הכנסת, - -

משה גפני: העובדות ברורות.

<אייל לב ארי: - - לגביהם, כמובן, מטבע הדברים, יתקיים דיון, כשם שיתקיים דיון על נושאים שנטען לגביהם נושא חדש וטרם נדונו בוועדה.

<אייל לב ארי: אבל לגבי אותם נושאים שאכן יהיה שינוי בנוסח לעומת הנוסח שהובא בפני חברי הוועדה מלכתחילה, לגביהם כן תינתן האפשרות גם להגיש את ההסתייגויות.

משה גפני: זה ויכוח משפטי, הוא לא ויכוח עובדתי.

משה גפני: על העובדות אנחנו לא מתווכחים.

משה גפני: אם הגשנו - - -

בועז טופורובסקי: רק שאלה: זה ויכוח לכאן או לוועדת הכספים?

בועז טופורובסקי: זה ויכוח לוועדת הכספים, לא?

<אייל לב ארי: - - - כאן, אנחנו דיברנו.

<אייל לב ארי: אני פשוט חזרתי על - - -

<ארבל אסטרחן: - - -

משה גפני: לוועדה – אני לא יודע, אני לא יודע.

משה גפני: אתה צודק, זו שאלה נכונה.

בועז טופורובסקי: - - - דנים על נושאים - - -

משה גפני: אני מעלה את זה כאן מכיוון שכאן מחליטים אם נושא חדש או לא נושא חדש.

משה גפני: אם הוועדה מחליטה שזה לא נושא חדש אז אני מבקש מהוועדה את האישור, ונמצא פה גם היועץ המשפטי של ועדת הכספים, את האישור להגיש הסתייגויות.

<ארבל אסטרחן: - - -

משה גפני: בגלל שמה, מה יהיה בפועל?

משה גפני: מה שיהיה בפועל: הוועדה תחליט להוציא כמה דברים.

משה גפני: היא תחליט שזה לא נושא חדש.

משה גפני: סביר להניח.

משה גפני: ואז זה חוזר לדיון בוועדת - - -.

משה גפני: לא דנו על הסעיפים האלה בכלל.

בועז טופורובסקי: חלק דנו, הרוב לא דנו.

משה גפני: כן, לא משנה, אבל יתחיל דיון.

משה גפני: אני מדבר באופן עקרוני.

משה גפני: יכול להיות שיהיו דברים כאלה שבאמת כבר לא זה, אבל על הרוב יהיה דיון, ובדיונים יהיו שינויים – או כן או לא, אבל יהיה דיון.

משה גפני: בדיון הזה פתאום יחליטו א', ב', ג'.

משה גפני: אני מבקש להגיש הסתייגויות.

בועז טופורובסקי: כן, אבל עוד פעם: אני לא בטוח שזה כאן.

בועז טופורובסקי: אני זוכר - - -

משה גפני: זו שאלה משפטית.

בועז טופורובסקי: ודרך אגב, גם אם אתה, נגיד, ספציפית, לא הגשת הסתייגויות, אחרים כן הגישו הסתייגויות על - - -

משה גפני: בסדר.

משה גפני: אבל אני אמרתי את זה מההתחלה.

משה גפני: אמרתי: אם יחליטו שזה לא נושא חדש אני מבקש את האישור להגיש הסתייגויות.

משה גפני: ואז אמרו לי המשפטנים בוועדת הכספים שלא תוכל בגלל שקבענו תאריך.

משה גפני: אבל זה לא שאלה שקבענו תאריך, זו שאלה משפטית.

משה גפני: אני רוצה למצות את היכולת שלי מבחינה משפטית.

משה גפני: אני לא בטוח שאני אפילו אגיש.

משה גפני: יש לי מספיק הסתייגויות למליאה.

בועז טופורובסקי: כן אני לא יודע, אבל אני מניח שתבדקו את זה לקראת הדיון.

<אייל לב ארי: - - -

משה גפני: אני לא מקבל את זה.

משה גפני: זאת אומרת, אני מקבל את העובדות שאמרת, שאתם הודעתם והודעתם את זה גם בוועדה, שיש תאריך מסוים שעד אז אפשר להגיש הסתייגויות ואחרי זה אי אפשר יהיה להגיש הסתייגויות, גם לא על הנושאים החדשים.

משה גפני: אני חולק על זה.

משה גפני: אני חולק על זה בגלל שזאת שאלה, לא שאמרתם.

משה גפני: עם כל הכבוד, אתם לא יכולים להכתיב לנו מה לעשות.

משה גפני: אני רוצה לחכות, לראות, מה תחליט ועדת הכנסת לגבי נושא חדש.

משה גפני: ואם היא תחליט שזה לא נושא חדש אני רוצה לראות מה יהיה הדיון בוועדה, ואז אני רוצה להגיש הסתייגויות.

משה גפני: נורא פשוט.

משה גפני: אני רוצה לפעול על פי התקנון.

<ארבל אסטרחן: אבל לא היה, למשל, דיון: 140 מטר, 150 מטר.

<ארבל אסטרחן: לא היה - - -

משה גפני: לא.

<אייל לב ארי: לא היה דיון.

<אייל לב ארי: נטען ישר נושא חדש - - -

משה גפני: ברגע שטענו נושא חדש לא היה דיון.

<אייל לב ארי: הדיון לא התקיים.

<אייל לב ארי: האם הוגשו הסתייגויות או לא הוגשו הסתייגויות - - -

<ארבל אסטרחן: יכול להיות שחלק מהעניין זה - - - על כל דבר נטען נושא חדש אז אולי אפשר באמת לקיים על זה דיון כמו שצריך, אבל - - -

משה גפני: לא קיימו דיון.

משה גפני: עורכת הדין ארבל אסטרחן, לא קיימו דיון.

<אייל לב ארי: הדיון - - -

משה גפני: חלק מהעניין זה היה גם תרגילים של הקואליציה.

בועז טופורובסקי: לא מדויק.

משה גפני: תשאלי את היושב ראש, חבר הכנסת בועז טופורובסקי, כמה פעמים הוא ביקש נושא חדש.

בועז טופורובסקי: אני ביקשתי אבל אני לא, אני ביקשתי תוך הבנה שאני לא הולך להגיש על זה הסתייגות.

משה גפני: זה בסדר.

משה גפני: אבל את רואה, זה חלק מהעניין.

משה גפני: חלק מהעניין זה שיושב ראש הוועדה, חבר הכנסת בועז טופורובסקי, לא רצה שיהיה פיליבסטר על העניין הזה, ושאנחנו נדבר ונדבר ונדבר, ופתאום, אז הוא טען מלכתחילה נושא חדש.

<קריאה: - - -

משה גפני: לא, לא.

בועז טופורובסקי: אפשר להשאיר את זה.

בועז טופורובסקי: זה לא חייב להיסגר בדיון הזה.

בועז טופורובסקי: זה גם לא רלוונטי לדיון הזה.

בועז טופורובסקי: אני מניח - - -יבדוק את זה.

משה גפני: זה רלוונטי לזמן ההצבעות, לפי דעתי.

משה גפני: בגלל שאם מחליטים פה שזה לא נושא חדש, וזה כנראה מה שיחליטו, אז אני מבקש את האישור פה להגיש הסתייגויות.

בועז טופורובסקי: אז אתם תפתרו את זה עד הישיבה שתהיה של ההצבעות.

משה גפני: לא היה דיון בכלל, בכלל, בכלל.

<ארבל אסטרחן: אבל אפשרו להגיש הסתייגויות - - - יהיה דיון, - -

בועז טופורובסקי: אפשרו.

בועז טופורובסקי: וחלק הגישו בכתב וחלק הגישו - - -

<ארבל אסטרחן: - - ואז ידונו ההסתייגויות.

משה גפני: לא, אבל אני אמרתי: אני לא מגיש הסתייגויות.

משה גפני: אמרתי.

<ארבל אסטרחן: - - - אמרת, אבל - - -

משה גפני: אמרתי להם: אני לא מגיש הסתייגויות בגלל שאני חושב שוועדת הכנסת תקבל את עמדתנו.

משה גפני: ואם היא לא תקבל, זה יחזור לדיון ואז נראה מה יהיה בדיונים.

<ארבל אסטרחן: אבל יודעים מה הבסיס - - - יש - - -

משה גפני: לא, לא, לא.

משה גפני: יש 140 מטר ו-150 מטר.

משה גפני: ועדת הכנסת תחליט שזה לא נושא חדש, יגיעו ל-160 מטר.

משה גפני: מה אני אגיש הסתייגויות?

בועז טופורובסקי: כן, אבל אני זוכר - - - אם אנחנו מסתכלים על הדוגמה הזאת אז כן אנשים דיברו על למה צריך 120 מטר, 130 מטר, 140 מטר.

משה גפני: בסדר.

משה גפני: אז מה?

משה גפני: אבל לא היה דיון על זה - - -

בועז טופורובסקי: מהותית היה דיון.

משה גפני: לא, לא, לא, לא.

משה גפני: לא משנה.

משה גפני: בסדר, מה זה משנה.

משה גפני: את יודעת מה, הנושא החדש, הראשון, זה שמחליטים שזה שבע שנים.

משה גפני: נכון?

<ארבל אסטרחן: זו הוראת שעה.

משה גפני: הוראת שעה.

משה גפני: הנושא הראשון הוא הנושא של הוראת שעה.

משה גפני: הממשלה החליטה שהחוק הזה הוא חוק קבוע.

משה גפני: יש הצעה שהיא שונה מהחלטת הממשלה, שזה יהיה הוראת שעה לשבע שנים.

משה גפני: זה שינוי דרמטי.

משה גפני: בגלל שההבדל בין הוראת קבע לבין הוראת שעה הוא הבדל מאוד-מאוד משמעותי.

משה גפני: הוא גם מוריד את הטיעון של שר האוצר, שהוא אומר: זה הולך להיות קבוע, וזה מה שהוא אמר גם בתקשורת, וזה מה שהוא הסביר גם כל הזמן.

משה גפני: זה משנה את זה באופן מהותי.

משה גפני: עכשיו, יהיה דיון.

משה גפני: ואם אתם תחליטו שזה לא נושא חדש, ולפי דעתי זה נושא חדש; ההבדל בין הוראת שעה לבין הוראת קבע הוא נושא חדש.

<ארבל אסטרחן: אז - - - בנקודה הזאת אני רוצה להעיר אם יורשה לי, שיש פסיקה בעניין.

<ארבל אסטרחן: יש כאן סעיף על נושא חדש - - -.

<ארבל אסטרחן: סעיף שעלה לא מעט בבית המשפט העליון.

<ארבל אסטרחן: ועל הנקודה הזאת של הפיכה; שם זה היה הפיכה מהוראת שעה להוראה קבועה, ונאמר שזה לא מספיק חדש.

משה גפני: על מה?

<ארבל אסטרחן: על ההפיכה: הוראת שעה להוראת קבע.

משה גפני: תלוי במה.

<ארבל אסטרחן: בסדר, אבל - - -

משה גפני: במקרה הזה זה דרמטי.

משה גפני: אני אומר עכשיו מקצועית.

משה גפני: יכול להיות שזה נכון.

<ארבל אסטרחן: אם ועדה לא הייתה עושה את זה, אם ועדה לא הייתה עושה דברים דרמטיים אז לא היה צריך את הכנסת.

<ארבל אסטרחן: הממשלה הייתה מביאה הצעת חוק, היו מצביעים עליה בקריאה שנייה ושלישית.

<ארבל אסטרחן: הוועדות עושות דברים דרמטיים.

<ארבל אסטרחן: דברים רבים נעשים בוועדות, ואתם יודעים את זה.

משה גפני: ולכן התקנון קובע שאם אני חבר ועדה ואני טוען נושא חדש, אז צריך לדון במה שאני אומר.

<ארבל אסטרחן: נכון.

<ארבל אסטרחן: אבל צריך גם לחשוב על מה לטעון נושא חדש.

<ארבל אסטרחן: לא כל שינוי שנעשה בהצעת חוק ממשלתית הוא נושא חדש.

משה גפני: לא, לא, זה - - -

בועז טופורובסקי: לא - - -

משה גפני: לא, מה זה זה?

משה גפני: הטענות שלנו על נושא חדש הן טענות מקצועיות בגלל שהחוק הזה הוא לא מקצועי.

משה גפני: הוא ממש, אנחנו צריכים לעשות פה טלאי על גבי טלאי על גבי טלאי.

משה גפני: יושב יושב ראש ועדת הכספים, והוא אמר פה אתמול והוא אומר את זה כל הזמן בתקשורת – הוא נגד החוק.

משה גפני: מכירה גם דבר כזה?

משה גפני: יש לך גם איזו פסיקה בבית המשפט, על יושב ראש ועדה שאומר: אני נגד החוק ואני מעביר אותו בגלל שקיבלתי כסף להתנחלויות?

משה גפני: אין דבר כזה בפסיקה.

בועז טופורובסקי: כשאתה היית יושב ראש העברת רק דברים שאתה בעדם?

משה גפני: אתה שואל אותי עכשיו באופן ענייני?

בועז טופורובסקי: כן.

משה גפני: אני אגיד לך.

משה גפני: אני העברתי דברים שלא האמנתי בהם, כי היו דברים כאלה.

משה גפני: למשל, אני אתן לך דוגמה בולטת:

משה גפני: בא משרד האוצר, לא רצה לתת כסף לדיור, אז הוא החליט שהמוסדיים – אתה יודע, יש את הבורסה ויש - - - – הם יבנו.

משה גפני: אני התגלגלתי מצחוק.

משה גפני: תסביר לי מה הקשר בין המוסדיים לבין בנייה של דירות.

משה גפני: אבל ישבו פקידי משרד האוצר ואמרו: אנחנו עושים.

משה גפני: אמרתי: בסדר.

משה גפני: אני מודיע לכם, החוק הזה לא עובר בוועדת הכספים.

משה גפני: אגב, אני הייתי עושה את זה כל שני וחמישי.

משה גפני: אתם רוצים להעביר את זה?

משה גפני: לא מפריע לי, בסדר, אבל אני מבקש להוסיף סעיף.

משה גפני: שהסעיף אומר שמי שזכאי לקבל משכנתה, זוג צעיר או משפחה שזכאית על פי קריטריונים של משרד הבינוי, יקבלו משכנתה באחוז אחד פחות מהריבית שיש בבנקים המסחריים.

משה גפני: ואז מר ראובן קוגן יצא מדעתו – הוא היה רפרנט, היה סגן לגבי הנושא של הבינוי: מה, אתה יודע כמה זה יעלה לנו?

משה גפני: אמרתי לו: בסדר, זה המוסדיים.

משה גפני: אגב, זה היה על השולחן.

משה גפני: כולם ראו את זה.

משה גפני: אמרתי: אני מוכן להעביר את החוק הזה אבל בתנאי שמה שאני מציע יהיה.

משה גפני: עורך הדין אייל לב ארי, אתה היית אז כשהיה הדיון ההוא?

משה גפני: לא היית.

<אייל לב ארי: לא, לא, לא, לא - - -

משה גפני: עוד לא היית.

משה גפני: לא משנה.

משה גפני: בקיצור, זהו.

משה גפני: ואז מר ראובן קוגן מבקש לדבר איתי בארבע עיניים.

משה גפני: עוד לא הכיר אותי כנראה מספיק, אז הוא אומר לי, מסתכל עליי, אומר: תשמע, אני לא יכול להעביר דבר כזה - - -, אבל יש לי הצעה בשבילך – הוא ראה שאני חרדי, זה לפעמים בולט אצלי – הוא אומר לי: שמע, אני אבל אני מסכים ובתנאי שזה יהיה רק למשפחות ברוכות ילדים.

משה גפני: אז היה הסיפור עם מר אריאל אטיאס ממשרד הבינוי.

משה גפני: אני מסתכל עליו כזה בתמימות, אצלי בחדר – אתה יודע, אנחנו לבד – אני אומר לו: האמת היא שהייתי מקבל את ההצעה שלך, אבל מי שהציע לי את ההצעה הזו שאני מעלה את זה זה זוג צעיר של משפחה חילונית בחולון, לכן אני לא יכול לקבל את ההצעה שלך.

משה גפני: זה שקר: לא פנה אליי זוג מחולון, לא חילוני ולא כלום.

משה גפני: אבל הוא חשב שאני, בגלל שאני חרדי, אני מהר אקפוץ על המציאה.

משה גפני: עכשיו, מה הוא היה עושה?

משה גפני: אם הייתי אומר לו כן הוא היה יוצא החוצה – אנחנו חברים טובים, עד שהוא עזב.

משה גפני: אפילו היום אנחנו בקשר – הוא היה הולך לעיתונאים והיה אומר: תשמעו, יושב ראש ועדת הכספים סחט אותי, הוא דרש ממני שאני אתן סבסוד למשכנתאות לחרדים, ואז אף אחד מחברי ועדת הכספים לא היה מצביע בעד.

משה גפני: אמרתי לו: לא בא בחשבון, זה הולך לכל הציבור.

משה גפני: כל חברי הוועדה הצביעו בעד; החוק עבר בניגוד לדעתי.

משה גפני: אני נגד המוסדיים.

משה גפני: מהמוסדיים לא יצא שום דבר; אבל הסיפור הזה של ההפחתה של אחוז אחד בריבית התקבל.

משה גפני: וזה עבד.

משה גפני: ובא נציג משרד הבינוי, קראתי לו כעבור שנה – תגיד לי, כמה גדלו המשכנתאות?

משה גפני: זה גדל, הכפיל את עצמו.

משה גפני: עכשיו זה כבר לא קיים בגלל שההסכמה הייתה להוראת שעה, אחרת זה לא היה עובר.

משה גפני: אז אתה שואל אותי אם העברתי חוקים ש-.

משה גפני: עכשיו, הגיע לי קיצוץ רוחבי - - -

בועז טופורובסקי: הבנתי את הדוגמה, גם הבנתי את מוסר ההשכל.

בועז טופורובסקי: זאת אומרת, יושב ראש ועדה מעביר חוקים שהוא לא מאמין בהם וגם משקר לפעמים.

בועז טופורובסקי: אז זה מוסר ההשכל.

בועז טופורובסקי: אבל בואו נמשיך בבקשה בנושא - - -

משה גפני: זה נכון.

משה גפני: זה נכון.

משה גפני: אתה יודע כמה דברים טובים שעשיתי.

משה גפני: היה לי "פרי גליל".

משה גפני: הנה, בוא נדבר על - - -

בועז טופורובסקי: בוא נחזור לנושא.

משה גפני: על כל פנים, זה הוראת שעה.

משה גפני: אבל בסדר, בוא נעשה את זה מהר, נו.

משה גפני: 140 ו-150 זה ברור שזה נושא חדש.

משה גפני: דירת מגורת מוטבת – נושא חדש.

משה גפני: זה נושא שגם אתה מסכים.

משה גפני: סעיף ד' – אנחנו לא מבקשים נושא חדש.

משה גפני: אני חושב שאפשר למחוק את זה.

בועז טופורובסקי: רק אתם ביקשתם נושא חדש?

משה גפני: אני חושב שגם ליושב ראש ועדת הכספים, חבר הכנסת ניסן סלומינסקי.

<ארבל אסטרחן: אתה צריך לבדוק עם ועדת הכספים.

משה גפני: לא, אנחנו לא ביקשנו.

משה גפני: אני חושב שיושב ראש ועדת הכספים, חבר הכנסת ניסן סלומינסקי, ביקש.

משה גפני: הוא פחד שאנחנו נבוא לפה ונקיים דיון מחדש.

משה גפני: אני מודיע שלא נבקש נושא חדש.

<ארבל אסטרחן: על מחיר הדירה - - -

משה גפני: במקום 950 אלף שקל, מיליון שקל, מה שהוועדה הסכימה.

בועז טופורובסקי: אוקיי.

משה גפני: זה באמת לא נושא חדש.

בועז טופורובסקי: אני לא יודע אם עוד מישהו הגיש.

משה גפני: יושב ראש ועדת הכספים, חבר הכנסת ניסן סלומינסקי, הגיש.

משה גפני: הוא אמר אתמול שאם אני מבקש הוא יוריד, הוא מוריד.

בועז טופורובסקי: אנחנו צריכים שהוא יגיד את זה.

בועז טופורובסקי: אוקיי, בוא נמשיך.

בועז טופורובסקי: סעיף ה' ירד?

משה גפני: כן.

משה גפני: לא, סעיף ד' ירד.

<ארבל אסטרחן: לא, סעיף ה' ירד אתמול.

בועז טופורובסקי: סעיף ה' ירד אתמול.

בועז טופורובסקי: סעיף ד' עוד לא יכול לרדת כי - - -

משה גפני: קבוצות רכישה זה יושב ראש ועדת הכספים, חבר הכנסת ניסן סלומינסקי, הוריד.

<ארבל אסטרחן: כן.

משה גפני: הוא אמר שהוא מסכים.

משה גפני: לא משנה.

משה גפני: בסדר.

משה גפני: אוקיי.

משה גפני: סעיף ו' זה נושא חדש.

משה גפני: סעיף ט' אני חושב שאנחנו מורידים.

משה גפני: רגע, אני קורא פה מסעיפים שהם סעיפים אצלי.

משה גפני: סעיף ט' זה שרות של פחות מ-12 חודשים של נכה צה"ל, סעיף 1.

<ארבל אסטרחן: כן.

<ארבל אסטרחן: זה - - -

בועז טופורובסקי: כן, כן.

<אתי בן יוסף: זה אותו דבר.

משה גפני: את זה אנחנו מורידים.

<ארבל אסטרחן: וסעיף ד' היה מחיר הדירה - - -

משה גפני: כן.

משה גפני: הוא אמר.

משה גפני: אנחנו מבקשים להוריד את זה.

<ארבל אסטרחן: את שניהם.

<ארבל אסטרחן: אוקיי.

<ארבל אסטרחן: לא, אני רק מוודאת שזה אותם - - -

משה גפני: מי שהגיש את ההסתייגות בסעיף ד' זה יושב ראש ועדת הכספים, חבר הכנסת ניסן סלומינסקי, שאתמול אמרתי את זה והוא אמר: בסדר, אם אתם מורידים, מבקשים להוריד, אני מוריד.

משה גפני: י', י"א, י"ב, זה נושא חדש.

משה גפני: סעיף ט"ז, הגדרת עשירון, דרך אגב, זה נראה לי משהו שהוא לא - - -

<אייל לב ארי: הכוונה היא בעצם - - -

משה גפני: אין פה הגדרה.

<אייל לב ארי: לא.

<אייל לב ארי: נכון.

<אייל לב ארי: זה היה נושא שברמת הנוסח לא היה ברור אם הכוונה היא לעשירון לפי הלשכה המרכזית לסטטיסטיקה בדו"חות שהיא, באחד הדו"חות שהיא מפרסמת או הכוונה לאחד חלקי עשר.

<אייל לב ארי: אז לאחר בירור עם משרד המשפטים הכוונה היא בעצם לאחד חלקי עשר.

משה גפני: לא יודע.

משה גפני: זה נושא חדש.

משה גפני: זה צריך דיון על - - -

<אייל לב ארי: אחד חלקי עשר.

<אייל לב ארי: זו הכוונה, עשירית.

משה גפני: אנחנו טוענים שזה נושא חדש.

משה גפני: לפי דעתי, אין פה הגדרה בכלל.

משה גפני: זו הגדרה זאת?

<אייל לב ארי: - - -

משה גפני: אישור ועדת הכספים זה כמובן נושא חדש.

משה גפני: סעיף י"ח, שנות מאסר ויסוד נפשי; סעיף י"ט, הארכת זכות טיעון – זה נושאים חדשים.

משה גפני: על כל פנים, כל הנושאים הללו להוציא הדברים שאמרתי הם נושאים חדשים, ואני מבקש - - -

בועז טופורובסקי: מאה אחוז.

משה גפני: זהו.

בועז טופורובסקי: אם ככה, נימקת גם את הנושא של הנושאים החדשים, - -

משה גפני: כן.

בועז טופורובסקי: - - וגם את נושא המיזוגים ושטחת את טענותיך.

משה גפני: כן.

בועז טופורובסקי: תודה רבה.

משה גפני: מתי?

משה גפני: אם חבר הכנסת ישראל אייכלר לא; חבר הכנסת ישראל אייכלר לא יהיה בזה, הוא יישאר בוועדת, יישאר החוק שלו בוועדת הכספים.

משה גפני: צריך לדבר גם עם חבר הכנסת אורי מקלב - - -

<אתי בן יוסף: אנחנו יידענו אותו בגלל זה.

משה גפני: מה?

<אתי בן יוסף: יידענו את חבר הכנסת ישראל אייכלר שזה שאין את הדיון.

<ארבל אסטרחן: הוא היה פה גם.

<אתי בן יוסף: הוא היה אתמול.

בועז טופורובסקי: הוא היה אתמול.

<קריאה: אתמול הוא היה.

משה גפני: מתי מדובר על לעשות הצבעות?

משה גפני: לא, בגלל שבהצבעות אני צריך לגייס את כל החברים.

בועז טופורובסקי: אני לא יודע.

בועז טופורובסקי: אני רציתי היום.

משה גפני: בסדר.

משה גפני: לא, בזה הוא צודק.

משה גפני: זה - - -

בועז טופורובסקי: אתה אומר: יש זמן.

משה גפני: כן, למה ממהרים?

בועז טופורובסקי: בדיוק.

בועז טופורובסקי: בדיוק.

משה גפני: בוא ניתן לזמן לעשות את שלו, שיתרבו הסכסוכים בקואליציה.

משה גפני: לא, - - -

בועז טופורובסקי: אנחנו בעד שלום.

משה גפני: אתם בעד שלום?

בועז טופורובסקי: בטח.

בועז טופורובסקי: בכלל, בין בני אדם.

משה גפני: על כל פנים, אנחנו נגיש הסתייגויות, אנחנו מבקשים להגיש הסתייגויות על זה.

משה גפני: אז אני מבקש - - -

בועז טופורובסקי: בנושא הזה עוד צריך לקבל תשובות, - -

משה גפני: כן.

בועז טופורובסקי: - - אבל זה לקראת ההצבעות, ויש זמן לבדוק את זה.

בועז טופורובסקי: אני, דעתי שונה משלך, אבל - - -

משה גפני: בסדר.

משה גפני: אז מה?

בועז טופורובסקי: - - -

משה גפני: זו לא שאלה של דעה, זו שאלה מה באמת התקנון.

משה גפני: אני רוצה פה ייקוב הדין את ההר.

משה גפני: אני לא רוצה לעשות כאן - - -

בועז טופורובסקי: טוב, אני רואה שעוד אין אף אחד שרוצה להביע את דעתו - - -

<אתי בן יוסף: היועץ המשפטי אייל לב ארי.

בועז טופורובסקי: היועץ המשפטי אייל לב ארי רוצה.

<אייל לב ארי: אנחנו הבאנו רק את, כיוון שהייתה כאן טענה עובדתית קצת שונה, ואני ניסיתי באמת לרענן את זכרוני.

<אייל לב ארי: בדקתי את ההסתייגויות שהוגשו מטעם - - -

משה גפני: שאני הגשתי.

<אייל לב ארי: יהדות - - -.

<אייל לב ארי: הרשימה ממוספרת עד 200 ומשהו.

<אייל לב ארי: כן.

<אייל לב ארי: ואכן, למשל, היו הסתייגויות - - -

בועז טופורובסקי: מצאת?

<אייל לב ארי: כן.

<אייל לב ארי: היו הסתייגויות, למשל: על המטראז'.

<אייל לב ארי: הסתייגויות 25, 26, 27, לצורך העניין.

בועז טופורובסקי: הגשתם הסתייגויות על נושאים חדשים.

<אייל לב ארי: הן לא נדונו ולכן גם - - -

משה גפני: ראיתי את - - - אבל לא - - -.

משה גפני: טוב.

<אייל לב ארי: הן לא נדונו ולכן לכשית

<אייל לב ארי: חדש הדיון בעניין וככל שתהיה החלטת ועדת הכנסת שהנושא אינו נושא חדש, כמובן ועדת הכספים תצביע על ההסתייגויות לאחר קיום דיון.

בועז טופורובסקי: אוקיי.

בועז טופורובסקי: תודה רבה על ריענון הזיכרון - - -

משה גפני: אני עומד על דעתי שאנחנו, ברגע שיתקיים דיון חדש, אם הוועדה תחליט שזה לא נושא חדש, אנחנו נוכל להגיש אז הסתייגות.

משה גפני: הרבה הסתייגויות אנחנו הגשנו?

משה גפני: אתה בטוח אבל שזה אני הגשתי או שהגישו אחרים?

<אייל לב ארי: - - - שרשום - - -

משה גפני: - - - יהדות התורה.

משה גפני: יש את הדף שלנו.

<אייל לב ארי: נכון.

משה גפני: אומר לי שמוליק, הוא לא הגיש אפילו הסתייגות אחת.

משה גפני: הוא לא נמצא פה, הוא בלימודים.

משה גפני: הוא אומר: אני לא הגשתי אף הסתייגות על נושא חדש.

<אייל לב ארי: זה ההסתייגויות שלפנינו.

משה גפני: יש דף שהוא הגיש.

<אייל לב ארי: אני לוקח מהדף - - -

משה גפני: מהדף שלו?

<אייל לב ארי: שהנדון: הסתייגויות קבוצת יהדות התורה להצעת חוק - - -

משה גפני: לא.

משה גפני: הסתייגויות קבוצת יהדות התורה זה לא.

משה גפני: אני שואל האם זה בדף שלנו?

<ארבל אסטרחן: מי חתום על זה?

משה גפני: בדיוק.

<אייל לב ארי: זה ההסתייגויות שהגיעו במייל.

<אייל לב ארי: שוב, אני אומר לך, למיטב זכרוני - - -

משה גפני: לא, יכול להיות - - -

בועז טופורובסקי: אתה בקבוצת יהדות התורה איכשהו.

משה גפני: קבוצת יהדות התורה זה לא אומר רק אנחנו.

<אייל לב ארי: לא, לא.

<אייל לב ארי: כשהייתה הסתייגות נפרדת, למשל, של חבר הכנסת מנחם אליעזר מוזס, - - - הסתייגויות חבר הכנסת מנחם אליעזר מוזס להצעת חוק מע"מ אפס.

<אייל לב ארי: זה היה נפרד.

<אייל לב ארי: והיו גם הסתייגויות שהוגשו לאחר הזמן שקצבנו, לכן העברנו - - - בזמנו לחבר הכנסת מנחם אליעזר מוזס שלא נוכל לדון - - - ברובן המוחלט להסתייגויות של קבוצת יהדות התורה.

<אייל לב ארי: זכותו כחבר כנסת לא נפגעה בעניין הזה.

משה גפני: טוב.

משה גפני: אני אדבר עם שמוליק.

בועז טופורובסקי: חבר הכנסת משה גפני, אני יכול לסגור את הדיון או שאתה רוצה שאני אחכה?

משה גפני: כן, אתה יכול לסגור את הדיון.

משה גפני: אין - - -

בועז טופורובסקי: מאה אחוז.

בועז טופורובסקי: טוב - - -

משה גפני: רגע.

משה גפני: אם אני מדבר, אז כמה זמן יש לי?

בועז טופורובסקי: באופן עקרוני, נגמר לך הזמן.

בועז טופורובסקי: אבל אם אתה רוצה לדבר תדבר למרות - - -

משה גפני: לא, ללמד כל - - -.

משה גפני: כמה זמן יש לי?

בועז טופורובסקי: היה לך עשר דקות לכול.

בועז טופורובסקי: נראה לי שדיברנו כבר חצי שעה ביחד, 25 דקות.

משה גפני: הבנתי.

בועז טופורובסקי: אז אני, ברשותכם, נתנו לכל מי שרצה את האפשרות לדבר.

בועז טופורובסקי: אני מניח שאין כאן, בחדר, מישהו נוסף שמעוניין להגיד משהו.

בועז טופורובסקי: היה דיון פורה, גם בנושאים החדשים וגם בנושא המיזוגים.

בועז טופורובסקי: אני סוגר את הדיון.

בועז טופורובסקי: אני רק אומר - - -

משה גפני: לא היה דיון פורה.

בועז טופורובסקי: למה לא היה דיון פורה?

משה גפני: לא היה דיון פורה.

משה גפני: מה, אתה - - -

בועז טופורובסקי: - - - לפני זה את חבר הכנסת עיסאווי פריג' גם.

משה גפני: לא היה דיון פורה.

משה גפני: היה דיון שהתנהל כדין.

בועז טופורובסקי: שמע, אין לי בעיות.

בועז טופורובסקי: לדעתך לא היה דיון פורה.

בועז טופורובסקי: בכל מקרה, בישיבה הבאה תהיינה רק הצבעות.

בועז טופורובסקי: לא יהיה דיון, רק הצבעות.

בועז טופורובסקי: אני חוזר ומדגיש את זה לפרוטוקול.

בועז טופורובסקי: אני מסיים את הישיבה.

בועז טופורובסקי: תודה רבה.

משה גפני: תודה רבה.